আগরতলা, নভেম্বর ২৫: মণিপুরগী পুৱারীদা শীংথারবা তাঙ্কক অমা ওইরিবা নুপীলাল নুমিৎ হন্দক চহী ত্রিপুরাগী অৱাং সদর মনুং চননা লৈবা বেড়িমুড়া খুঙ্গংদা পাঙথোক্কদৌরি।  লাক্লিবা ডিসেম্বর ১২, হন্দক চহীগী ৮৩শুবা নুপীলাল নীংশিং কুমওন থৌরম অসি মণিপুরী লিটরেরী এন্ড কালচারেল ফোরাম, ত্রিপুরানা বেড়িমুড়া মৈতৈ খুঞ্জাশিংগী মতেং লৌরগা বেড়িমুড়া কম্যুনিটি হোলদা থৌরম অসি পাঙথোক্কনি হায়রি।
 নুমিৎ অসিগা মরী লৈননা মৈতৈ খুঙ্গং নলগড়িয়াদা অমুকোগী মতেং লৌরগা নুপীলালগী মীতম অমগী উরেপ উয়ুং তমগনি।  থৌরম অদুদা মণিপুরদগী অমুকোগী প্রেসিদেন্ট নন্দ লুৱাংনা লুচিংবা টিম অমসু শরুক য়াগনি হায়রি।  থৌরম অসিগা মরিী লৈননা বেড়িমুড়াদা মণিপুর ককচিংদগী দি সাউদার্ন মণিপুর আর্ট এন্ড কালচার প্রমোশন সেন্টারনা তখেল জগোই, থাং-তা নচিংবা মখল মথেলগী থৌরমসু পাঙথোক্কনি হায়রি। 